F. W. Borgman

Friedrich Wilhelm Johannes Borgman (29. syyskuuta 1897 Singapore – 20. syyskuuta 1946 Trelleborg, Ruotsi) oli saksalainen, Suomessa pitkään asunut taiteilija, kirjailija, toimittaja ja mainospiirtäjä.Geni.com : Friedrik Vilhelm Johannes Borgman Borgman palveli ensimmäisen maailmansodan aikana tykistöluutnanttina Saksan joukoissa länsirintamalla. Suomeen muutettuaan hän teki muun muassa 1920-luvun lopulla maailmansota-aiheisia kansikuvia Hakkapeliitta-lehteen ja kirjoitti lehteen artkkeleita sotakokemuksistaan."Myyräntöitä". Kappale sotakarttaa asemasodasta maailmansodan ajoilta, Hakkapeliitta, 13.08.1927, nro 33, s. 9, Kansalliskirjaston digitaaliset aineistotKansikuvamme, Hakkapeliitta, 02.07.1927, nro 27, s. 13, Kansalliskirjaston digitaaliset aineistot Borgman oli Suomessa työssä Fazerilla mainospiirtäjänä ja hän lanseerasi Fazerin Sininen -suklaalevyn. Hän oli myös taidemaalari. Borgman toimi Saksan tiedustelijana ja luetteloi muun muassa kaikki Suomen juutalaiset lähettäen tiedot Saksaan. Borgman oli myös saksalaisen Reichsverband fur Deutsche Jugendherberger-nuorisoretkeilymajajärjestön Suomen edustajana.Nuorisoretkeilyn kehittämiseksi ovat meikäläiset retkeilymiehet tehneet opintomatkan Saksaan, Aamulehti, 23.08.1934, nro 225, s. 3, Kansalliskirjaston digitaaliset aineistot Borgman asui 1930-luvulla Espoossa. Vuonna 1939 amerikkalainen maantieteen seura kutsui hänet jäsenekseen Borgmanin arktisista alueista kirjoittamien artikkeleiden ansiosta.Geografisk utmärkelse, Tammerfors Aftonblad, 26.04.1939, nro 94, s. 2, Kansalliskirjaston digitaaliset aineistot Jatkosodan aikana Borgman oli Suomessa toimineiden ulkomaalaisten toimittajien yhdistyksen sihteerinä.Utländska journalistföreningen i Finland, Hufvudstadsbladet, 28.02.1944, nro 57, s. 6, Kansalliskirjaston digitaaliset aineistot Vuonna 1943 hän julkaisi Saksassa kirjan Suomen talvisodasta (Der Überfall der Sowjetunionen auf Finnland 1939/40).Tysk bok om vinterkriget, Hufvudstadsbladet, 13.08.1943, nro 215, s. 4, Kansalliskirjaston digitaaliset aineistot Borgman katosi Kastelholm- laivalta laivan ollessa syyskuussa 1946 matkalla Trelleborgista Lyypekkiin. Hänen otaksuttiin hypänneen mereen heti laivan lähdettyä Trelleborgin satamasta ja hukkuneen yrittäessään päästä myrskyn aikana uimalla maihin. Borgmania oltiin viemässä oikeuteen Saksaan, hänelle ei ollut myönnetty turvapaikkaa Ruotsista, jossa hän oli piileskellyt.F. W. Borgmann försvunnen, Åbo Underrättelser, 24.09.1946, nro 254, s. 2, Kansalliskirjaston digitaaliset aineistot Borgman oli naimisissa vuodesta 1930 sairaanhoitaja Ebba Margareta von Numersin (s. 1889) kanssa, jonka isä oli kirjailija Gustaf von Numers.Kuulumisia, Uusi Suomi, 21.12.1930, nro 344, s. 10, Kansalliskirjaston digitaaliset aineistot == Julkaisuja == * Konekivääri maailmansodassa: (Maxim- konekivääri 08): sen taktiikan ja tekniikan kehitys; suomensi T. Wiljanen. Otava 1931 * Der Überfall der Sowjetunionen auf Finnland 1939/40; mit einem Geleitwort von George Soldan. Gerhard Stalling, Oldenburg 1943 == Lähteet == == Aiheesta muualla == Luettelo F. W. Borgmanin kirjoittamista lehtiartikkeleista Luokka:Saksalaiset toimittajat Luokka:Saksalaiset ensimmäisen maailmansodan sotilaat Luokka:Vuonna 1897 syntyneet Luokka:Vuonna 1946 kuolleet Luokka:Suomalaiset mainonnan suunnittelijat